— 18 — 
1545 30 juillet. 
Lettre de François 1°: au Mareschal dn Biez 
Mon cousin, J'ai entendu par mon cousin le car- 
dinal de Tournon que vous estiez en quelque peine et 
ennuye de quelques propos qu'on nous a tenu, 
qu'estiez hors de ma bonne grace, chose que j'ai 
trouvé merveilleusement estrange, car entendez, mon 
cousin, que s'il estoit ainsy que j'eusse le moindre 
soupçon et meconténtement de vous, je ne mettrois’ 
entre vos mains une telle charge que celle que je vous 
ay baillé, pourquoy je vous prie bien fort, bien fort 
oster cela de vostre fantaisie et demeurer en repos, je 
vous ay en aussy bonne affection que j'eusse jamais, 
voire autant que nul autre serviteur que j'ay, croyant 
fermement que ceux qui nous ont dit telles choses ne 
sont gens de bien, et n'aiment ny mon service, ny 
vous, priant notre seigneur, mon cousin, qu'il vous 
ayt en sa sainte garde. 
À Jumièges ? ce trentieme jour de juillet 1545. 
FRANÇOIS. 
Bocaere. 
Au verso : À mon cousin le Murichol du Biez, mon 
lieutenant en Picardie en l'absence de mon cousin le 
_ duc de Vandomois. 
+ Scotté : ee de ns mss, f° 44 (Copie). 
